Afar (språk)

Afar er et kusjittisk språk som snakkes i Afar i Etiopia, i Eritrea og Djibouti. Man antar at det har 1,5 millioner brukere i folkegruppen afarer, men det er bare mellom én og tre prosent som kan skrive det. Som de andre østkusjittiske språk har det ordrekkefølgen subjekt–objekt–verb. Språkets nærmeste slektning er saho. 

I Eritrea er afar ett av ni nasjonalspråk som formelt nyter lik status, selv om tigrinya og arabisk har størst utbredelse i offisiell bruk. Det er daglige programmer i radio og det finnes også en oversatt versjon av Eritreas grunnlov. Men i skolesammenheng foretrekker afartalende arabisk, som mange av dem bruker som andrespråk. 

I Afar-regionen i Etiopia brukes det i noen få skoler, men amharisk er regionens bruksspråk. 

 Referanser 

Kategori:Kusjittiske språk
Kategori:Språk i Etiopia
Kategori:Språk i Djibouti
Kategori:Språk i Eritrea
Kategori:Regionen Afar